Plan upravljanja istraživačkim podacima

|  |
| --- |
| Opće informacije |
|  | Ime i prezime predlagatelja  | Dr. sc. Iris Marušić |
|  | Matična organizacija | Institut za društvena istraživanja u Zagrebu |
|  | Naziv projekta | Uloga ličnosti, motivacije i socio-emocionalnih kompetencija u profesionalnoj dobrobiti učitelja u ranoj fazi karijere (TeachWell) |
|  | Upravitelj podacima | Dr. sc. Josip Šabić, josip@idi.hr |
| 1. | Prikupljanje podataka i dokumentacija |
|  | Koje ćete podatke prikupljati, obrađivati, stvarati ili se ponovno njima koristiti? (navedite format, vrstu i opseg podataka) | Pilot istraživanje:* Učitelji u ranoj fazi karijere: odgovori učitelja na mrežni upitnik (SPSS datoteka, N≈120)
* Uzorak učenika: odgovori učenika na upitnik primijenjen u školama (SPSS datoteka, N≈120)
* Zvučni zapisi provedbe intervjua s učiteljima (.mp3 datoteke, N≈3)
* Transkripti zvučnih zapisa (MS Word datoteke, N≈3).

Glavno istraživanje:* Učitelji u ranoj fazi karijere - uzorak A: odgovori učitelja na mrežni upitnik (SPSS datoteka, N≈700)
* Učitelji u ranoj fazi karijere - uzorak B: odgovori učitelja na mrežni upitnik (SPSS datoteka, N≈120)
* Uzorak učenika C: odgovori učenika na upitnik primijenjen u školama (SPSS datoteka, N≈1800)
* Zvučni zapisi provedbe intervjua s učiteljima (.mp3 datoteke, N≈60)
* Transkripti zvučnih zapisa (MS Word datoteke, N≈60).
 |
|  | Kako će se podaci prikupljati, obrađivati ili stvarati? (ukratko navedite metodologiju i procese osiguranja kvalitete te načine organiziranja podataka) | **Prikupljanje podataka:**Kvantitativno pilot-istraživanje na učiteljima: mrežni upitnik.Kvantitativno pilot-istraživanje na učenicima: upitnik u papir-olovka obliku.Kvalitativno pilot-istraživanje na učiteljima: polustrukturirani intervju.Kvantitativno glavno istraživanje na učiteljima: * Učitelji u ranoj fazi karijere - uzorak A. mrežni upitnik
* Učitelji u ranoj fazi karijere - uzorak B. mrežni upitnik.

Kvantitativno glavno istraživanje na učenicima: upitnik u papir-olovka obliku. Kvalitativno glavno istraživanje na učiteljima: polustrukturirani intervju.Mrežni upitnici bit će kreirani i postavljeni u sustavu Alchemer. Poveznice na mrežne upitnike bit će distribuirane ravnateljima škola koje će se zamoliti da poveznice dalje proslijede učiteljima sudionicima istraživanja. Podaci prikupljeni mrežnim upitnicima bit će kroz sustav Alchemer eksportirani u SPSS datoteke. Skeniranje podataka iz upitnika u papir-olovka obliku i transkripciju intervjua provest će angažirani vanjski suradnici pod nadzorom članova istraživačkog tima. Podaci iz papir-olovka upitnika bit će pretvoreni u SPSS datoteke, a transkripti intervjua će se pohraniti u MS Word datotekama. |
|  | Koju ćete dokumentaciju i metapodatke ustupiti osim podataka? (navedite koje su informacije potrebne korisnicima kako bi mogli čitati i interpretirati podatke u budućnosti te koji će se standardi koristiti pri tumačenju podataka) | * Detaljan opis varijabli u SPSS datotekama (nazivi varijabli i puni nazivi čestica, skala i konstrukata s referencama originalnih instrumenata)
* Plan uzorkovanja
 |
| 2. | Pravna i sigurnosna pitanja |
|  | Jeste li ograničeni sporazumom o povjerljivosti? Imate li potrebna dopuštenja za prikupljanje, obradu, čuvanje i dijeljenje podataka? Jesu li osobe čiji se podaci pohranjuju informirani o tome i jesu li dali privolu? Kojim ćete se metodama koristiti u svrhu zaštite osjetljivih podataka (GDPR - posebne kategorije osobnih podataka)? | **Sporazum o povjerljivosti**Sudionicima će se zajamčiti anonimizacija i povjerljivost svih podataka. Tijekom izvještavanja neće se otkrivati podaci vezani za sudionike, a pristup osobnim podacima imat će isključivo članovi istraživačkog tima.**Potrebna dopuštenja za prikupljanje, obradu, čuvanje i dijeljenje podataka:*** Suglasnost Ministarstva znanosti i obrazovanja za provedbu istraživanja (21. prosinca 2021.)
* Mišljenje Etičkog povjerenstva Instituta za društvena istraživanja u Zagrebu o etičnosti prijedloga istraživanja na projektu “Uloga ličnosti, motivacije i socio-emocionalnih kompetencija u profesionalnoj dobrobiti učitelja u ranoj fazi karijere (TeachWell)” (27. veljače 2019.)

**Obaviješteni pristanak sudionika:**Kvantitativno pilot-istraživanje na učiteljima: Obaviješteni pristanak za sudionike pilot-istraživanja na učiteljima bit će integriran u mrežni upitnik, tj. nalazit će se na samom početku upitnika, te će sudionici morati pristati na sudjelovanje kako bi pristupili ispunjavanju upitnika.Kvantitativno pilot istraživanje na učenicima: Prije provedbe pilot-istraživanja na učenicima, od roditelja učenika iz odabranih razrednih odjela prikupit će se potpisani obrasci za obaviješteni roditeljski pristanak.Kvalitativno pilot-istraživanje na učiteljima: Prije intervjua s učiteljima, prikupit će se potpisani obrasci obaviještenog pristanka.Kvantitativno glavno istraživanje na učiteljima: * Učitelji u ranoj fazi karijere - uzorak A. Obaviješteni pristanak za sudionike iz uzorka A bit će integriran u mrežni upitnik, tj. nalazit će se na samom početku upitnika, te će sudionici morati pristati na sudjelovanje kako bi pristupili ispunjavanju upitnika.
* Učitelji u ranoj fazi karijere - uzorak B. Obaviješteni pristanak za sudionike iz uzorka B bit će pribavljen za vrijeme inicijalnog posjeta članova istraživačkog tima školama.

Kvantitativno glavno istraživanje na učenicima: Obrasci za informirani roditeljski pristanak će se dostaviti školi tijekom inicijalne posjete istraživačkog tima te će se podijeliti roditeljima učenika iz odabranih razrednih odjela.Kvalitativno glavno istraživanje na učiteljima: Riječ je o učiteljima iz uzorka B čiji će obaviješteni pristanak za sudionike biti pribavljen za vrijeme inicijalnog posjeta članova istraživačkog tima školama.**Zaštita identiteta sudionika (vezano uz GDPR):**Kvantitativno pilot-istraživanje na učiteljima: Sudionici kvantitativnog pilot-istraživanja na učiteljima će mrežni upitnik ispunjavati anonimno.Kvantitativno pilot-istraživanje na učenicima: Sudionici kvantitativnog pilot-istraživanja na učenicima će upitnik ispunjavati anonimno.Kvalitativno pilot-istraživanje na učiteljima: Transkripti intervjua sa sudionicima kvalitativnog pilot-istraživanja na učiteljima bit će anonimizirani.Kvantitativno glavno istraživanje na učiteljima: * Učitelji u ranoj fazi karijere - uzorak A. Sudionici iz uzorka A će mrežni upitnik ispunjavati anonimno.
* Učitelji u ranoj fazi karijere - uzorak B. Odgovori učitelja iz uzorka B bit će anonimni, ali šifrirani oznakom na temelju koje će ih se moći upariti s odgovorima njihovih učenika koji su ih procjenjivali, kao i sa zvučnim zapisom i transkriptom intervjua iz kvalitativnog glavnog istraživanja (ako u njemu sudjeluju).

Kvantitativno glavno istraživanje na učenicima: Učenici će upitnik ispunjavati anonimno, ali će njihovi odgovori biti šifrirani oznakom koja će upućivati da pripadaju istom razrednom odjelu te da su procjenjivali određenog učitelja.  Postupak dodjele šifri provest će dio članova istraživačkog tima koji nose odgovornost za upravljanje podacima.Kvalitativno glavno istraživanje na učiteljima: Transkripti intervjua bit će anonimizirani i šifrirani na način da ih se može povezati sa odgovorima istih učitelja iz kvantitativnog glavnog istraživanja (uzorak B). Anonimizaciju i dodjelu šifri obavit će dio članova istraživačkog tima koji nose odgovornost za upravljanje podacima. |
|  | Kako će se regulirati pristup podacima i njihova sigurnost? Koji su potencijalni rizici koje treba uzeti u obzir? Kako ćete osigurati sigurnost pohrane osjetljivih podataka?  | Za vrijeme trajanja projekta podaci će biti na raspolaganju isključivo članovima istraživačkog tima. Na kraju projekta istraživački tim međusobno će usuglasiti način daljnjeg korištenja podataka u istraživačke svrhe, uključujući i  uvjete i pravila dijeljenja podataka s istraživačima koji nisu članovi istraživačke skupine. Sve datoteke s podacima bit će zaštićene enkripcijom pomoću računalnog programa VeraCrypt. |
|  | Kako ćete upravljati zaštitom autorskih prava i intelektualnog vlasništva? Tko će biti vlasnik podataka? Koje će se licencije primjenjivati na podatke? Koja će se ograničenja primjenjivati na ponovnu uporabu osobnih podataka? | Vlasnik podataka je Institut za društvena istraživanja u Zagrebu.Prikupljeni osobni podaci neće se ponovno upotrebljavati. |
| 3. | Pohrana i čuvanje podataka |
|  | Kako će podaci biti pohranjeni i kako će biti napravljena sigurnosna kopija podataka (*backup*) tijekom istraživanja? Koji su kapaciteti čuvanja podataka kojim raspolažete? Kojim se procedurama koristite za sigurnosnu kopiju (*backup*)? | Sve datoteke s podacima bit će zaštićene enkripcijom pomoću računalnog programa VeraCrypt te će u tom obliku biti pohranjivane na računalima članova tima, prijenosnom tvrdom disku koji će se nalaziti na drugoj lokaciji  te računalnom oblaku. VeraCrypt pretvara podatke u enkriptiranu kontejnersku datoteku koja je posve nečitka osim kada se otvara kroz program VeraCrypt, a u tom slučaju se ponaša kao zaseban disk. Kako bi se podaci iz enkriptirane kontejnerske datoteke mogli učitati u originalnom obliku potrebno je u program unijeti zaporku koja će biti poznata samo članovima istraživačkog tima. Enkriptirana kontejnerska datoteka i zaporka će se članovima tima dostaviti različitim (neovisnim) komunikacijskim kanalima.Audiozapisi intervjua će se tehničarima zaduženima za transkripciju također dijeliti u enkriptiranom obliku te će podacima pristupati putem programa VeraCrypt i posebne zaporke.Članovi tima i tehničari će se obvezati da će nakon svakog prestanka neposrednog  rada na podacima podatke vratiti u enkriptirani oblik kako im neovlaštene osobe ne bi mogle pristupiti.  |
|  | Koji je vaš plan čuvanja podataka? U kojim će se formatima čuvati? | Podaci će se arhivirati u repozitoriju Instituta za društvena istraživanja u Zagrebu pri čemu će se poštovati pravila upravljanja podacima definirana aktima Instituta. Podaci će se čuvati u formatima opisanima u dijelu 1. Prikupljanje podataka i dokumentacija. |
| 4. | Dijeljenje i ponovna uporaba podataka |
|  | Kako i gdje će se podaci dijeliti? Na kojem repozitoriju planirate dijeliti podatke? Kako će potencijalni korisnici doznati za podatke? | Za vrijeme trajanja projekta podaci će biti na raspolaganju isključivo članovima istraživačkog tima. Na kraju projekta istraživački tim međusobno će usuglasiti način daljnjeg korištenja podataka u istraživačke svrhe, uključujući i  uvjete i pravila dijeljenja podataka s istraživačima koji nisu članovi istraživačke skupine.  |
|  | Ako postoje podaci koji se ne smiju dijeliti (prijavitelji vezani zakonskim, etičkim, autorskim pravila, povjerljivošću i sl.), pojasnite razloge ograničenja. | Svi osobni podaci i potencijalni identifikatori sudionika bit će anonimizirani i šifrirani. Osobni podaci neće se dijeliti. |
|  | Potvrdite da ćete se koristiti digitalnim repozitorijem koji je u skladu s načelima *FAIR-a*. | Koristit ćemo se digitalnim repozitorijem koji je u skladu s načelima FAIR-a. |
|  | Potvrdite da ćete se koristiti digitalnim repozitorijem koji održava neprofitna organizacija (ako ne, objasnite zašto ne možete dijeliti podatke na digitalnom repozitoriju koji nije komercijalan). | Koristit ćemo se digitalnim repozitorijem Dabar. |

Ref:

[1] Celjak, D., Dorotić Malič, I., Matijević, M., Poljak, Lj., Posavec K. i Turk, I.: „Istraživački podaci - što s njima?“ [Istraživački podaci - što s njima? : priručnik o upravljanju istraživačkim podacima | Digitalni repozitorij Srca (unizg.hr)](https://repozitorij.srce.unizg.hr/islandora/object/srce%3A327)